als_Latn dik_Latn sag_Latn
(konica.al) – Situatës të tensionuar politike në Maqedoni, ku ende nuk dihet përbërja politike dhe etnike e Qeverisë së ardhshme, i shtohet edhe tensioni tragjikomik i shkaktuar nga alarme të rreme bombash dhe atentatesh ndaj institucioneve shtetërore më të rëndësishme të vendit. Java e kaluar ka qenë e karakterizuar nga telefonata që paralajmëronin në mënyrë anonime sulme “me raketa” drejt pallatit të Qeverisë si dhe ”bomba gati për të shpërthyer” në ambientet e Kuvendit.
Asgjë e vërtetë, duhet thënë, por kjo nuk ka penguar qëportalet të shpërthejnë në komente dhe teori konspirative. Në fund të ditës, raketat u treguan thjesht një vegim alkolik i 60 vjeçarit Strasho Jovanov, i mërzitur nga i ftohti dhe hallet e tij në komunën e Gazi Babës, ku jeton.
Por sikur mos të mjaftonte kjo, skenarit hollivudian të servirur nga i gjori Strasho, që u arrestua pak orë më vonë nga forcat e rendit, iu shtua më vonë edhe një telefonatë misterioze ndoshta nga burgu i Idrizovës, ku kërcënohej hedhja në ajër e Parlamentit. Parlamenti maqedonas është vetë politikisht “në ajër”, por forcat antiterror të Shkupit e kanë marë me të drejtë shumë seriozisht kërcënimin potencial dhe po hulumtojnë rreth ngjarjes.
“Veprimet e duhura do të merren në vazhdim për zbardhjen e plotë “-u shpreh Ministria e Brendshme e Maqedonisë.
als_Latn als_Latn als_Latn als_Latn